《蝶恋花（和玉林韵）》
宋代·冯取洽

秋到双溪溪上树。叶叶凉声，未省来何许。尽拓溪楼窗与户。倚阑清夜窥河鼓。

那得吟朋同此住。独对秋芳，欲寄花无处。杖履相从曾有语。未来先自愁君去。

作者简介：冯取洽，字熙之，号双溪翁，延平（今福建南平）人。生卒年均不详，约宋理淳佑初前后在世。工词，常与黄升唱和。《花庵词选》中录他的词五首。